**Годишен отчет**

**за изпълнение на**

**Програмата за**

**дейността на читалище**

**„Просвета 1882”**

**гр.Сунгурларе за 2020г.**

Уважаеми дами и господа, Читалище „Просвета 1882” е устойчива културна институция с мисия да съхранява и развива традиционните ценности на българската нация. В подкрепа на това е и неговата дейност. Целта, която си поставихме е насочена към съхраняване и модернизиране на читалището като традиционно културно-просветно място, където хората могат да се занимават с творчество, да общуват с различни изкуства. В съответствие на заложените цели, Устава, Културния календар, Годишната програма за развитие и на Закона за народните читалища основните насоки в работата на читалището през изминалата година бяха свързани със запазване неговия авторитет и с надграждане на културната дейност чрез:

♣ поддържане на общодостъпна библиотека и насърчаване на четенето, на културния обмен и организирането на инициативи с иновативен характер;

♣ опазване и популяризиране на културното многообразие, на нематериалното културно наследство, традициите, фолклора и развитие на техния потенциал;

♣ създаване на добри условия за художественотворческо реализиране и изявя на действащите към читалището културни формации, състави и школи;

♣ поддържане и подобряване на материалната база в рамките на предоставената държавна субсидия и собствените финанси;

♣ разширяване на социалния обхват на читалищната дейност;

♣ диалог и партньорство с общината, НПО и бизнеса за развитие на културните процеси;

♣ участия в проекти за устойчиво развитие на дейността и нейното финансово подпомагане;

♣ модернизиране на читалището като самоуправляваща се организация, повишаване квалификацията и уменията на кадрите в читалищата за работа в съвременните условия.

Читалищното настоятелство на НЧ „ПРОСВЕТА 1882” гр.Сунгурларе представя този отчет за дейността си през отчетния период с цел постигане на максимална публичност, прозрачност и открит диалог с гражданите и обществените организации при постигане на основните цели на нашата организация с нестопанска цел в обществена полза.

ОСНОВНИ ЧИТАЛИЩНИ ДЕЙНОСТИ

БИБЛИОТЕЧНО-ИНФОРМАЦИОННА ДЕЙНОСТ

Основна дейност на читалището е тази на читалищната библиотека. Днес, тя е пряко зависима от съвременните тенденции да бъде информационен център и част от изградената система на глобални библиотеки, като продължи да е място за широк достъп на читатели, желаещи да получат познание.

Библиотеката разполага с 18 259 тома библиотечен фонд, който е ползван от 161 читатели, а посещения за дома и читалнята са 4 750. За популяризиране на дейността и фонда библиотечния работник организира: инициативи свързани с книгата, културни мероприятия, изложби, запознаване на учениците с изискванията, условията и начина за ползване на необходимата литература в библиотеката,работа и с най-малките деца с цел зараждане на интерес към книгата.

През 2020г. ново постъпилата литература е 159 бр., на стойност 714лв., абонирани са 6 периодични издания за 246 лв. През отчетния период библиотеката е получила дарение на литература на стойност 1342 лева.

Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства.

**Мероприятия на библиотеката:**

* Обичая „закичване на бабин ден” бе пресъздаден пред колектива на общинска администрация, пред клуба на пенсионера и по фирми.
* „Работилница на Баба Марта” в библиотеката
* Изложба от мартеници изработени от клуба „Приятел на книгата”
* Онлайн рецитал на тема „Децата на света“ във връзка с първи юни се проведе в библиотеката
* Във връзка с народния празник „Енъовден“ се проведе онлайн векторина
* В библиотеката се проведе онлайн рецитал във връзка с деня на будителите
* Онлайн представяне на обичая „Коледуване“ пред участниците в клуба „Приятел на книгата“

ХУДОЖЕСТВЕНО-ТВОРЧЕСКА ДЕЙНОСТ

Творческата визия на читалището през 2020г. бе очертана от следната художественотворческа дейност на любителските формации, клубове и школи

Тук е мястото да отбележим ,че дейността на читалището за 2020 година премина в условия на противоепидимични мерки във връзка с пандемията на вируса Ковид – 19.

Танцьорите имат амбицията да попълват творческата си визитка с нови танци от различни фолклорни области на България, като представят богатството на българските музикални ритми и любовта си към българския танцов фолклор.

ДЮТС „Зорница” - За отчетния период състава с худ. ръководител Мария Чолакова взе участие в НДМФФ”Орфей пее с морето”гр.Приморско; в традиционното сурвакане и в празничната програма за „Трифон Зарезан“

* На детските певчески групи за народни и забавни песни, художествен ръководител е Лариса Станкова. Децата имаха възможност да покажат своите умения в новогодишното сурвакане, в тържествения концерт поповод 3 март и в празничната програма за 24 май.
* През отчетния период към читалището работят и два клуба за изучаване на български народни хора и танци. Клуб „Настроение” с худ.ръководител Тончо Тончев и клуб „Искрица” с худ.ръководител Мария Чолакова. С много амбиция и любов танцорите посещаваха репетиции, докато поради противоепидимичните условия в страната те бяха преустановени. Поради същите причини конкурсите и фестивалите бяха отменени и съставите нямат участие.
* На школата по тамбура ръководител е Стефан Аврамов ученик от НУФИ”Ф.Кутев” гр.Котел. Участниците в школата са участвали в тържествения концерт по повод 3 март.
* В първия работен ден група сурвакари посети колективите на фирми и предприятия в града с пожелания за една ползотворна, успешна и щастлива нова година.
* Поради епидимичната обстановка в страната обичая „лазаруване“ не можа да се проведе, а за обичая коледуване беше обособена само една група.

И в тази трудна за работа година съставите към читалището имат 33 изяви.

**КУЛТУРНА ДЕЙНОСТ**

Проведените културни мероприятия през отчетния период са 21: коледуване, сурвакане, бабинден, общинския празник на лозаря и винаря „Трифон Зарезан”, трети март, Великден, 24 май-празника на българската просвета и култура, тържествено запалване коледните и новогодишни светлини на площада и празничен хоровод – новогодишна наздравица придружена с новогодишна заря.

За отчетния период читалищното настоятелство е провело 6 заседания.

Изминалите 139 години доказват категорично необходимоста от дейността на читалище „Просвето 1882” като институция-пазител на българската духовна култура и изкуство и способността на неговите членове и самодейци да продължават да я опазват. Читалище “Просвето 1882” е магическо място, където хората могат свободно да общуват с различни изкуства и да се занимават с творчество. Сърдечно благодарим на всички редови членове на читалище „Просвета 1882”, на институциите и родолюбивите българи за оказаната подкрепа. Искаме да благодарим и на всички участници-самодейци, които със своя неуморен труд, творческо вдъхновение и майсторство през изминалата 2020 г. достойно защитиха името на читалище „Просвета 1882”.

Неразделна част от дейността на читалището е финансовия отчет за 2020 година.

Годишния отчет за изпълнение на програмата за дейността на НЧ”Просвета 1882” гр.Сунгурларе за 2020 година е приет на общо отчетно събрание на членовете на читалището, което ще се проведе на 24.02.2021 година.

Председател:/Т.Тончев/

***ПЛАН***

***програма***

***за дейността на Народно читалище „Просвета-1882”***

***гр.Сунгурларе през 2021 год.***

На територията на гр.Сунгурларе е регистрирано Народно читалище „Просвета 1882”, чрез което се реализира по-голяма част от културния и духовен живот на града.

Българското читалище има предимството на институция, която е неизменна в облика на страната - и когато се представя българската традиция и идентичност, и когато се чертае стратегия за бъдещо развитие. Тази позиция се корени не само във вековното развитие на тази изконна българска институция, но преди всичко в жизнената устойчивост на идеите, които тя носи.

Народните читалища са традиционни самоуправляващи се културно-просветни сдружения, които изпълняват и държавни културно-просветни задачи. Съгласно Закона за народните читалища те са юридически лица с нестопанска цел. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Годишната програма за развитие на читалищната дейност на НЧ”Просвета 1882” гр.Сунгурларе за 2021 г. е създадена в изпълнение на чл. 26а, ал. 2 от Закона за народните читалища.

Основните дейности на читалището са свързани с библиотечното дело, развиване на любителско художественото творчество, съхранение и разширяване на школите и клубове по интереси, културни дейности – работа с всички възрастови и социални слоеве от населението – концерти, чествания, детски и младежки дейности.

1. **ЦЕЛ НА ПРОГРАМАТА**

Програмата цели обединяване на усилията за по-нататъшно развитие и утвърждаване на читалището като важна обществена институция, имаща голямо значение за развитието на местните общности, като фактор за местното културно, образователно и информационно развитие.

Тя цели да подпомогне организирането и реализацията на комплекса от дейности, както и да съдейства за повишаване активността на читалищното настоятелство с цел създаване на благоприятна среда за всички възрастови групи, ползващи услугите на НЧ „просвета 1882” гр.Сунгурларе.

**II. ПОДЦЕЛИ:**

* Запазване и развитие на духовните културни ценности на гражданското общество.
* Подпомагане на традиционните читалищни дейности и търсене на нови съвременни форми за тяхното развитие.
* Превръщане на читалището в общодостъпен център за библиотечно и информационно осигуряване на населението, чрез съвременните комуникационни и информационни технологии.
* Осигуряване на възможности за продължаване на традицията.
* Запазване и провеждане на национални и общински фестивали и конкурси съвместно с Отдел „култура” при Община Сунгурларе.
* Обучения на читалищните дейци съвместно с Регионалния експертно-консултантски и информационен център „Читалища”- гр.Бургас

**ІІІ.** **ОСНОВНИ ЗАДАЧИ:**

* Популяризиране проявите на читалището чрез афиши и общинския вестник.
* Участие на самодейните колективи на читалището в културната програма на Отдел „Култура” при Община Сунгурларе.
* Подкрепа участието на самодейците от школите и съставите при читалището в конкурси, фестивали, събори, концерти и програми.
* Поддържа и обогатява материалната си база;
* Разработва и реализира инициативи/ проекти за

финансиране на читалищната дейност;

* Поддържа активно партньорство с общинската администрация, както и с културните институции и бизнеса за взаимна полза.
* Основни дейности
  + Библиотечна дейност:

- закупуване на нова литература чрез която да се обнови библиотечния фонд в зависимост от читателските интереси;

- подобряване дейността на библиотеката, съобразена с интересите и нуждите на населението, чрез различни форми на културно – масова работа;

- провеждане на срещи с писатели

- „Вече можем да четем” - приемане на първокласници за читатели на библиотеката.

* Обслужване на читателите по програма „Глобални библиотеки – България”
* Кандидатстване за допълваща субсидия за нова литература
* Културно – масова дейност:

Дейността на читалището през 2021 година е съобразена с реализирането на годишния календарен план.

- повишаване на художественото и жанрово разнообразие на културните мероприятия;

- участие в културните мероприятия на общината;

- честване на официалните и традиционни празници, сборове и годишнини;

- провеждане на мероприятия, свързани със съхраняването, развитието и популяризирането на местни традиции и обичаи.

* Любителско художествено творчество:

- повишаване на художествено – творческите постижения на любителските състави чрез привличане на специалисти – ръководители;

- участие на съставите във фестивали, конкурси и събори с местно, регионално, национално и международно значение

- създаване на нови съвременни форми на любителското творчество,отговарящи на интересите на младото поколение и осигуряване на условия за тяхното развитие

* Подобряване финансовото състояние на читалището чрез:

- осъществяване на контакти с личности и фирми за набиране на средства чрез дарения и спонсорство за развитие на читалищната дейност,

- проекти и програми;

- наем за ползване на читалищно имущество и помещения в сградата.

- наем от земеделски земи

- изработка и поддръжка на уеб сайтове

- редовно събиране на месечните такси от самодейците.

* Обучение и квалификация:

- участие на щатните работници в семинари, обучения и др., свързани с повишаване квалификацията им по основните читалищни дейности и работа по проекти.

Тази програма е стъпка в осъществяването на насоките за превръщането на читалището в модерен и многоцелеви център за култура и образование на територията на гр.Сунгурларе. Като се има предвид широкия спектър от дейности, които развива читалището и приноса му за обогатяване на културния живот в града.

**Приложение №1**

**КУЛТУРЕН КАЛЕНДАР НА НЧ”ПРОСВЕТА 1882” ЗА 2021 ГОДИНА**

|  |  |  |  |
| --- | --- | --- | --- |
| **№ по ред** | **Дата** | **Мероприятия** | **Организатори** |
| 1 | 04 януари | Организиране и провеждане на традиционното новогодишно сурвакане по фирми и предприятия. | НЧ „Просвета  1882 ” |
| 2 | 21 януари | Организация и провеждане на ритуала „Бабинден” | Община Сунгурларе и  НЧ „Просвета  1882 ” |
| 3 | 14  февруари | Организация и провеждане на празника на лозаря и винаря „Трифон Зарезан” съвместно с Община Сунгурларе. | Община Сунгурларе и  НЧ „Просвета  1882 ” |
| 4 | 01 март | Честване Денят на самодееца | НЧ „Просвета  1882 ” |
| 5 | 03 март | Ритуал по издигане на националния флаг на площада по случай националния празник на България . | Община Сунгурларе и  НЧ „Просвета  1882 ” |
| 6 | 03 март | Тържествен концерт, по случай националния празник на България – 3 март. | Община Сунгурларе и  НЧ „Просвета  1882 ” |
| 7 | 08 март | Поздравителна програма за клуба на пенсионера | НЧ „Просвета  1882 ” |
| 8 | 22 март | „Пролет здравей” – детско утро в м.”Ичмята” | Читалищна библиотека |
| 9 | 2-7  април | Маратон на чатене на детски книги с учениците от 1 до 4 клас по случай седмицата на детската книга | Читалищна библиотека |
| 10 | 7  април | Конкурс за рисунка на тема „Любим герой от приказка” | Читалищна библиотека |
| 11 | 24 април | Провеждане на обичая „лазаруване” | НЧ „Просвета  1882 ” |
| 12 | 29  април | Конкурс за най-добро боядисано великденско яйце/бойдисването ще бъде на площада/ | Читалищна библиотека |
| 13 | 30 април | Великденска изложба | НЧ „Просвета  1882 ” |
| 14 | 2  май | Великденски концерт | Община Сунгурларе и  НЧ „Просвета  1882 ” |
| 15 | 14 май | Приемане на първокласници за читатели на библиотеката | Читалищна библиотека |
| 16 | 20 май | Среща с писател | Читалищна библиотека |
| 17 | 24 май | Тържествен концерт за деня на славянската писменост и култура – 24 май | Община Сунгурларе,  НЧ „Просвета  1882 ” и СОУ „Хр.Ботев” |
| 18 | 31 май | Годишна продукция на школите и съставите при читалището | НЧ „Просвета  1882 ” |
| 19 | 5 юни | Организиране и провеждане на Общинския фолклорен фестивал „Долината на лозите пее и танцува”. | Община Сунгурларе и  НЧ „Просвета  1882 ” |
| 20 | 24  юни | Пресъздаване на обичая „Еньовден” | Читалищна  библиотека |
| 21 | 4 септември | Ритуал по издигане на националното и общинското знаме | Община Сунгурларе и  НЧ „Просвета  1882 ” |
| 22 | 4  септември | Празничен концерт, посветен на 47 години град Сунгурларе. | Община Сунгурларе и  НЧ „Просвета  1882 ” |
| 23 | 25.08.-01.09. | Конкурс за рисунка на тема „Моят роден град” | Читалищна библиотека |
| 24 | 21-27  октомври | Конкурс за най-добре прочетена приказка по случай Националната седмица на четенето | Читалищна библиотека |
| 25 | 30 октомври | Организиране и провеждане на ХV Национален фолклорен конкурс за изпълнители на тамбура „Руско Стефанов” | Община Сунгурларе и  НЧ „Просвета  1882 ” |
| 26 | 29 октомври | „Народните будители – живи завинаги” | Читалищната  библиотека |
|  | 8  Ноември | Празничен концерт по случай храмовия празник „Архангел Михаил” и празник на града | Община Сунгурларе и НЧ”Просвета 1882” |
| 27 | 14  декемв  ри | Благотворителна коледна програма в дома за възрастни хора в с.Лозарево | НЧ „Просвета  1882 ” |
| 28 | 17  декември | „Посрещане на коледа” | Читалищна библиотека |
| 29 | 21 декемв  ри | Детско коледно шоу – за учениците от начален курс | НЧ „Просвета  1882 ” |
| 30 | 22  декемв  ри | Среща на Дядо коледа с децата на площада | НЧ „Просвета  1882 ” |
| 31 | 24  декемв  ри | Коледуване | НЧ „Просвета  1882 ” |
| 32 | 31.12-01.01 | Новогодишен празничен хоровод | НЧ „Просвета  1882 ” |

***ХУДОЖЕСТВЕНА САМОДЕЙНОСТ***

В читалището развиват своя талант и умения над 120

деца и възрастни в 10 художествени форми. Всички самодейни състави са основни участници в провеждането на културни прояви и събития от празничния календар на читалището, както и този на Община Сунгурларе.

* Участие на вокалната група в читалищни концерти и програми, конкурси и фестивали .
* Участие на танцовите състави в местни инициативи, фестивали, събори и конкурси като - „Златна гега” гр.Котел, “Мараш пее” гр.Стралджа” , „Славееви нощи” гр.Айтос, „Карнобатски панаир” гр.Карнобат и др.
* Участие на самодейците от школите по тамбура в НК за изпълнители на тамбура „Руско Стефанов”, в Мегданското Увеселение ”Долината на лозите пее и танцува” и в програми и концерти организирани от читалището.

**МАТЕРИАЛНО ТЕХНИЧЕСКА БАЗА**

През 2021 година е предвидено закупуване и ремонт на следната техника:

* комплект безжични микрофони
* компютърна система – 2 броя

**ОТОПЛЕНИЕ И ЕЛ.ЕНЕРГИЯ**

За 2021 година е предвидена не малка сума от бюджета на читалището за отопление и ел.енергия.

***РЕМОНТНИ ДЕЙНОСТИ***

През 2021 година се предвижда текуща поддръжка на сградата която се явява като културен център на града.

***ФИНАНСОВА ЧАСТ***

**- културна дейност - 2 950 лв.**

в т. число:

* Трифон Зарезан - 300 лв.
* великден - 350 лв.
* мегданско увеселение - 300 лв.
* за празника на града - 200 лв.
* НФК за тамбура „Руско Стефанов” - 200 лв.
* Коледа и нова година - 300 лв.

- афиши и покани - 200 лв.

- честване на годишнини - 200 лв.

- деня на самодееца - 400 лв.

- разходи свързани с ритуални моменти - 200 лв.

- канцеларски консумативи - 300 лв.

**- художествена самодейност - 5 100 лв.**

в т.число:

- възнаграждения на ръководителите - 2400 лв.

- осигуровки - 200 лв.

- транспортни разходи за участие на самодейните състави във фестивали, конкурси и събори - 1500 лв.

- командировка на самодейци . - 1000 лв.

**- техническо оборудване - 2 100 лв.**

в това число:

- комплект микрофони - 500 лв.

- компютърни системи- 2 бр. - 1600 лв.

**- библиотечна дейност - 2 750 лв.**

в т. число: - нова литература - 2 000 лв.

- абонамент - 500 лв.

- приемане на първокласници за читатели

на библиотеката - 50 лв.

- среща с писател - 150 лв.

- коледни и новогодишни празници 50лв.

**- отопление и ел.енергия - 5 000 лв.**

**- телефони - 1 000 лв.**

**- трудова медицина - 400 лв.**

**- ремонтни дейности - 2 000 лв.**

**За 2021 година за осъществяване на читалищната дейност и поддръжка на материално-техническата база са необходими 21 300 лева, от които от собствени приходи и държавна субсидия се предвижда да бъдат осигурени 10 000 лв., за разликата от 11 300лв. читалищното настоятелство се обръща към кмета на Общината и общинския съвет за съдействие за до финансиране.**

**Средствата от 11 300 лв. са разпределени както следва:**

**- културна дейност - 1 500 лв.**

**- художествена самодейност - 3 000лв.**

**- техническо оборудване - 1 300лв.**

**- библиотечна дейност - 1 200лв.**

**- отопление, ел. енергия - 3 300лв.**

**- ремонтни дейности - 1 300лв.**

Календарният план на културните прояви на читалище „Просвета 1882” гр.Сунгурларе има отворен характер – може да се допълва и променя във времето.

Неразделна част от програмата е Приложение № 1 – предложение за дейността на народно читалище „Просвета 1882” гр.Сунгурларе.

Програмата за дейността на НЧ „Просвета 1882.” град Сунгурларе е приета от Читалищното Настоятелство на редовно проведено заседание.

Председател:……………….

/Т.Тончев/

СПИСЪК НА НАСТОЯТЕЛСТВОТО ПРИ НЧ”ПРОСВЕТА 1882”,ГР.СУНГУРЛАРЕ

**ПРЕДСЕДАТЕЛ:** ТОНЧО ЖЕЛЯЗКОВ ТОНЧЕВ

**ЧЛЕНОВЕ:** 1.РАДОСТИНА АТАНАСОВА КРЪСТЕВА

2. РОСИЦА ТАНЕВА ГЕОРГИЕВА

3. ТОДОРКА НИКОЛОВА ПАВЛЕВА

4. ГИТА ТОДОРОВА ПЕТРОВА

СПИСЪК НА НА ЧЛЕНОВЕТЕ НА ПРОВЕРИТЕЛНАТА КОМИСИЯ ПРИ НЧ”ПРОСВЕТА 1882”,ГР.СУНГУРЛАРЕ

1. МАРГАРИТА ИВАНОВА РАЧЕВА

2. ЕКАТЕРИНА КОЛЕВА ПАХОВА

3. ЕЛЕНА ПЕТРОВА РАЛЧЕВА

**У С Т А В**

Н А Н А Р О Д Н О Ч И Т А Л И Щ Е

"П Р О С В Е Т А 1882" гр.С У Н Г У Р Л А Р Е

Г Л А В А П Ъ Р В А

О Б Щ И П О Л О Ж Е Н И Я

Чл.1.Този устав урежда управлението, дейността, имуществото, финансирането, издръжката и прекратяването на Народно читалище „ПРОСВЕТА 1882" град Сунгурларе в съответствие със Закона за народните читалища.

Чл.2.Народно читалище „ПРОСВЕТА 1882" гр.Сунгурларе е традиционно и самоуправляващо се, културно - просветно сдружение на жителите от град Сунгурларе. То осъществява функции по изпълнение на държавни културно - просветни задачи.

Чл.3.Читалището е юридическо лице с нестопанска цел.

1.наименование на читалището: Народно читалище „ПРОСВЕТА 1882" гр.Сунгурларе;

2.седалище и адрес на управление: град Сунгурларе, Бургаска област, ул.”Христо Смирненски” №3;

3.печатът на читалището е кръгъл, в средата са изобразени разтворена книга със слънчеви лъчи и надпис: Народно читалище "Просвета 1882" гр.Сунгурларе, Б-ска област;

Чл.4.В дейността на читалището могат да участват всички лица, като не се допускат ограничения на правата и привилегии, основани на раса, народност, етническа принадлежност, пол, произход, религия, образование, убеждения, политическа принадлежност, лично и обществено положение или имуществено състояние.

Чл.5.Читалището осъществява своята дейност в тясно взаимодействие с учебните заведения, културните институти, обществени и стопански организации, които извършват или подпомагат културно-просветна и художествено-творческа дейност.

Чл.6.Читалището поддържа най - тесни връзки на сътрудничество при осъществяване на културни дейности, организирани от община Сунгурларе. Своята дейност читалището съобразява със стратегията на Министерството на културата.

Г Л А В А В Т О Р А

Ц Е Л И И З А Д А Ч И

Чл.7.Целта на Народно читалище "Просвета 1882" гр.Сунгурларе е да задоволява потребностите на гражданите свързани със:

1.Развитие и обогатяване на културния живот;

2.Запазване на обичаите и традициите на българския народ;

3.Разширяване на знанията на гражданите и приобщаването им към ценностите и постиженията на науката, изкуството и културата;

4.Възпитаване и утвърждаване на националното самосъзнание;

5. Осигуряване на достъп до информация – създаване и поддържане на електронни информационни мрежи.

Чл.8.За постигане на целите си читалището извършва основни дейности като:

1. Уреждане и поддържане на публична библиотека, читалня, фоно-, фото-, филмо- и видеотека, както и достъп до бази от данни, съхранени чрез съвременни информационни носители;

2. Развива и подпомага художественото любителско творчество;

3. Организира школи,кръжоци,курсове и клубове;

4. Организира кино и видео показ, концерти, чествания, празненства, изложби и конкурси;

5. Събира и разпространява знания за родния край;

6. Създава и съхранява музейни колекции, съгласно Закона за Културното Наследство.

7. Предоставяне на компютърни и интернет услуги.

Чл.9.Читалището може да извършва и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

Чл.10. Читалището няма право да отдава под наем помещения или имущество на политически партии или организации.

Чл.11. Читалището няма право да отдава под наем помещения или имущество на нерегистрирани по Закона на Вероизповеданията, религиозни общности и юридически лица с нестопанска цел на такива общности.

Чл.12.Читалището няма право да организира и предоставя имуществото си за хазартни игри и нощни заведения.

Чл.13. Читалището няма право да отдава помещения или имущество на председателя, секретаря, членовете на настоятелството и проверителната комисия и на членовете на техните семейства.

Чл.14. Читалището може да се сдружава с други читалища за постигане на своите цели, за провеждане на съвместни дейности и инициативи.

Чл. 15. Народно Читалище „Просвета 1882” гр.Сунгурларе може да открива клонове в близките населени места в Община Сунгурларе, където няма други читалища.

Г Л А В А Т Р Е Т А

Ч Л Е Н У В А Н Е И У П Р А В Л Е Н И Е

Чл.16.Членуването в читалището е доброволно, желанието за членство се изразява с писмено заявление до Настоятелството на читалището, с което кандидатите декларират, че познават Устава, приемат го и ще работят за постигане на неговите цели.

Чл.17.Членовете на читалището са индивидуални, колективни и почетни.

Чл.18.Индивидуалните членове на читалището са български граждани, които биват действителни и спомагателни

1. действителни членове могат да бъдат дееспособни физически лица навършили 18 години, които плащат редовно определения от общото събрание годишен членски внос, те имат право да:

а/ участват в общото събрание на читалището с право на един глас;

б/ получават информация за извършената работа от органите на управление на читалището;

в/ избират и бъдат избирани в ръководните органи на читалището;

2. спомагателни членове на читалището са физически лица ненавършили 18 години, те имат право на съвещателен глас.

Чл.19.Колективни членове могат да бъдат: съюзни и професионални организации, търговски дружества, кооперации, стопански предприятия, сдружения, фондации, клубове и творчески колективи, които подпомагат читалищата, поддържат и обогатяват материалната им база и плащат определен годишен членски внос, те имат правата на действителните членове с изключение на това да бъдат избирани в ръководните органи на читалището в това си качество.

Чл.20.Почетни членове могат да бъдат български и чужди граждани с изключителни заслуги към читалището. Решението за обявяване на почетно членство се взема от общото събрание по предложение на настоятелството.

Чл.21.Всички членове на читалището са длъжни:

1. да спазват настоящия устав;

2. да съдействат за осъществяване на целите и задачите на читалището;

3. да опазват читалищното имущество;

4. да защитават авторитета на читалището.

Чл.22.Член на читалището може да бъде изключен,когато:

1. не изпълнява задълженията си по предходния член;

2. не плаща редовно членския си внос повече от 12 месеца без уважителна причина;

3. поради настъпила смърт;

4. по собствено желание с писмено заявление до Настоятелството.

Чл.23.Органи на читалището са общото събрание, настоятелството и проверителната комисия.

Чл.24./1/Върховен орган на читалището е общото събрание.

/2/ Общото събрание се състои от всички членове имащи право на глас.

Чл.25./1/Общото събрание:

1. приема,изменя и допълва устава;

2. избира и освобождава членове на настоятелството, проверителната комисия и председателя;

3. приема вътрешни актове, необходими за организацията и дейността на читалището;

4. изключва членове на читалището;

5. обявява за "Почетен член на читалището", лицата по чл.20;

6. приема годишната културна програма, годишният отчет и бюджет на читалището;

7. взема решения за откриване на клонове на читалището;

8. взема решение за членуване или прекратяване на членството на читалището в читалищни съюзи и сдружения.

9. взема решение за отнасяне пред съда на незаконосъобразни действия на ръководството или на отделни читалищни членове;

10. ежегодно определя размера на членския внос или механизма за неговото определяне;

11. отменя решения на органите на читалището;

12. взема решение за прекратяване на читалището;

/2/Решенията на общото събрание са задължителни за ръководните органи на читалището.

Чл.26./1/Редовно общо събрание се свиква от настоятелството най- малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на 1/3 от членовете на читалището с право на глас.

/2/ Поканата за събранието трябва да съдържа дневния ред, датата, часа, мястото на провеждането му и кой го свиква. Тя трябва да бъде получена от членовете на читалището срещу подпис или връчена не по-късно от 7 дни преди датата на провеждането му. В същия срок на общодостъпни места трябва да бъде обявено съобщение за събранието.

/3/ Общото събрание е законно, ако присъстват най-малко половината от имащите право на глас. При липса на кворум събранието се отлага с един час. Тогава събрание то е законно, ако на него присъстват не по-малко от една трета от членовете.

Чл.27.Решенията по чл.25, ал.1, т.1, 4, 7 и 11 се вземат с мнозинство 2/3 от всички членове,а решението по т.12 на чл.25 ал.1 с мнозинство 4/5 от всички членове. Останалите решения се вземат с мнозинство повече от половината от присъстващите членове.

Чл.28./1/Изпълнителен орган на читалището е настоятелството, което се състои от 5 члена избрани за срок от 3 години. Същите да нямат роднински връзки помежду си по права и съребрена линия до четвърта степен.

/2/ Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика;

6. взема решения относно действия на разпореждане и управление с читалищна собственост в допустимите от закона и устава граници;

7. има право да получава възнаграждение за своята дейност.

/3/ Настоятелството заседава най-малко четири пъти годишно, и само определя реда на своята работа.

/4/ Настоятелството взема решение с мнозинство повече от половината на членовете си.

Чл.29./1/Председателят на читалището е член на настоятелството и се избира от общото събрание за срок от 3 години.

/2/ Председателят:

1. организира дейността на читалището съобразно закона, устава и решенията на общото събрание и настоятелството;

2. представлява читалището;

3. свиква и ръководи заседанията на настоятелството и председателства общото събрание;

4. отчита дейността си пред настоятелството;

5. сключва и прекратява трудовите договори със служителите въз основа решение на настоятелството;

6. има право да получава възнаграждение за своята дейност.

Чл.30.(1). Секретаря на читалището е назначен по чл.28,ал.2,т.5

1. Организира изпълнението на решенията на настоятелството, включително решенията за изпълнение на бюджета;
2. Организира текущата основна и допълнителна дейност;
3. Отговаря за работата на щатния и хонорования персонал;
4. Представлява читалището заедно и поотделно с председателя.

(2). Секретаря не може да е в роднински връзки с членовете на настоятелството и на Поверителната комисия по права и по сребрена линия до 4 степен, както и да бъде съпруг/а на председателя на читалището.

Чл.31./1/Проверителната комисия се състои от трима членове, избрани за срок от три години, но за не по-малко от срока, за който са избрани настоятелството и председателят на читалището.

/2/Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или секретаря по права линия, съпрузи, братя, сестри и роднини по сватовство от първа степен.

/3/ Проверителната комисия осъществява контрол върху дейността на настоятелството и председателя и секретаря на читалището по спазване на закона, устава и решения на общото събрание.

/4/ При констатирани нарушения проверителната комисия уведомява общото събрание на читалището, а при данни за извършено престъпление - и органите на прокуратурата.

/5/ Има право да получава възнаграждение за своята дейност.

Чл.32.Не могат да бъдат избирани за членове на настоятелството и проверителната комисия, и за секретар лица, които са осъждани на лишаване от свобода за умишлени престъпления от общ характер.

Чл.33. Председателя, членовете на настоятелството и членовете на проверителната комисия имат право да получават възнаграждения за професионални услуги, извършени от тях в полза на читалището, в чиито органи членуват.

Чл.34. Членовете на настоятелството, включително председателя и секретаря, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

Г Л А В А Ч Е Т В Ъ Р Т А

И М У Щ Е С Т В О И Ф И Н А Н С И Р А Н Е

Чл.35.Имуществото на Народно читалище "Просвета 1882" гр.Сунгурларе се състои от право на собственост и от други вещни права, вземания, ценни книжа, други права и задължения.

Чл.36.Читалището набира средства от следните източници:

1. членски внос;

2. културно-просветна и информационна дейност;

3. субсидия от държавния и общински бюджет;

4. наеми от недвижимо и движимо имущество;

5. дарения и завещания;

6. други приходи.

Чл.37./1/ Председателя или упълномощен от настоятелството представител на читалището участва в комисията при разпределение на предвидените от общинския или държавния бюджет средства за читалищна дейност. Средствата определени от комисията за Народно читалище "Просвета 1882" гр.Сунгурларе се управляват самостоятелно от него.

/2/ При недостиг на средства в бюджета на читалището за поддръжка и ремонт на читалищната сграда,същото по решение на настоятелството кандидатства пред общината за предоставяне на необходимите средства въз основа на чл.23,ал.2 от Закона за народните читалища.

Чл.38./1/Недвижимите имоти, собственост на читалището не могат да бъдат отчуждавани и ипотекирани.

/2/ Движимите вещи могат да се отчуждават, залагат или заменяни с по доброкачествени само по решение на настоятелството.

Чл.39./1/Читалищното настоятелство изготвя годишния отчет за приходите и разходите,който се приема от общото събрание.

(2). Председателя ежегодно в срок до 10 ноември представя на кмета на общината предложение за дейността на читалището през следващата година.

(3). Председателя сключва с кмета на общината финансово обезпечени договори за дейността на читалището през следващата година.

(4). Председателя представя ежегодно до 31 март пред кмета на общината и общинския съвет отчет за осъществените читалищни дейности и за изразходваните от бюджета средства през преходната година.

Г Л А В А П Е Т А

П Р Е К Р А Т Я В А Н Е

Чл.40./1/Читалището може да бъде прекратено по решение на общото събрание, при трайна невъзможност да изпълнява дейността си.

/2/ Решението по предходната алинея подлежи на вписване в регистрите на окръжния съд по регистрацията му.

З А К Л Ю Ч И Т Е Л Н И

Р А З П О Р Е Д Б И

&1.Този Устав влиза в сила веднага след приемането му и отменя досега действащият устав,както и всички вътрешни правила, които му противоречат.

&2.Ръководството на читалището, избрано в съответствие с разпоредбите на настоящия устав е длъжно:

1. да предприеме всички необходими действия за регистрация на читалището произтичащи от ЗНЧ /обн.ДВ бр.42, от 9.06.2009 година/;

2. настоятелството назначава секретар на читалището на първото заседание след конституирането си;

&3.За всички неуредени въпроси се прилага ЗНЧ и Българското законодателство.

Уставът е приет от Общо събрание на членовете на Народно читалище „ПРОСВЕТА 1882" гр.Сунгурларе, състояло се на 29.04.2010 година.